
	Comisia juridică, de disciplină şi imunităţi
     Bucureşti, 09.11.2010
        Nr. PL-x 136/2010
	
	Comisia pentru industrii şi servicii
      Bucureşti, 09.11.2010
           Nr. 23/83/2010


Biroul Permanent

al

Camerei  Deputaţilor

Vă înaintăm, alăturat, RAPORTUL COMUN asupra proiectului de Lege pentru completarea art.23 din Ordonanţa de urgenţă a Guvernului nr.195/2002 privind circulaţia pe drumurile publice, trimis comisiilor sesizate în fond cu adresa nr. PL-x 136 din 7 aprilie 2010 şi înregistrată cu nr. 31/260 din 8 aprilie 2010, respectiv nr. 23/83 din 8 aprilie 2010.
	PREŞEDINTE,

                       Daniel Buda

	PREŞEDINTE,

Iulian Iancu

Comisia juridică, de                                                            Comisia pentru industrii
disciplină şi imunităţi                                                                       şi servicii

Bucureşti, 09.11.2010                                                             Bucureşti, 09.11.2010

   Nr.PL-x 136/2010                                                                      Nr.23/104/2010

RAPORT   COMUN

asupra proiectului de Lege pentru completarea art.23 din Ordonanţa de urgenţă a Guvernului nr.195/2002 privind circulaţia pe drumurile publice
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi  şi Comisia pentru industrii şi servicii au fost sesizate, spre dezbatere, în fond, cu proiectul de Lege pentru completarea art.23 din Ordonanţa de urgenţă a Guvernului nr.195/2002 privind circulaţia pe drumurile publice, trimis cu adresa nr.PL.x.136 din 7 aprilie 2010 şi înregistrat cu nr. 31/260 din 8 aprilie 2010, respectiv nr. 23/83 din 8 aprilie 2010.
Potrivit prevederilor art. 75 din Constituţia României, republicată şi ale art. 92 alin. (9) pct. 2 din Regulamentul Camerei Deputaţilor, republicat, Camera  Deputaţilor este  Cameră decizională. 

Senatul, în calitate de primă Cameră  sesizată, a adoptat proiectul de lege  în şedinţa din 31 martie 2010.

Consiliul Legislativ a avizat favorabil iniţiativa legislativă, cu unele observaţii şi propuneri, conform avizului nr.1242 din 28 octombrie 2010.

Comisia pentru administraţie publică, amenajarea teriroiului şi echilibru ecologic a avizat negativ proiectul de lege, conform avizului nr.26/1076 din 20 aprilie 2010.

Proiectul de lege supus dezbaterii are ca obiect de reglementare completarea art.23 din Ordonanţa de urgenţă a Guvernului nr.195/2002 privind circulaţia pe drumurile publice, aprobată cu modificări şi completări prin Legea nr.49/2006, republicată, cu modificările şi completările ulterioare, în sensul instituirii, la nivel de lege, a unor reguli privind procedura de examinare teoretică şi practică în vederea obţinerii permisului de conducere, intenţionându-se adoptarea uneo soluţii legislative diferite faţă de reglementarea actuală. În prezent, aceste reguli sunt prevăzute în Regulamentul de aplicare a Ordonanţei de urgenţă a Guvernului nr.195/2002 privind circulaţia pe drumurile publice, aprobat prin Hotărârea Guvernului nr.1391/2006, cu modificările ulterioare, precum şi în Ordinul ministrului administraţiei şi internelor nr.1497/2006 privind procedura de examinare pentru obţinerea permisului de conducere.
Guvernul, prin punctul de vedere transmis cu adresa nr.109 din 19 ianuarie 2010, nu susţine adoptarea acestui proiect de lege.

În conformitate cu prevederile art.61 şi 68 din Regulamentul Camerei Deputaţilor, republicat, cu modificările ulterioare, membrii Comisiei juridice, de disciplină şi imunităţi au examinat iniţiativa legislativă mai sus menţionată în şedinţa din 27 aprilie 2010.  

Membrii Comisiei pentru industrii şi servicii au analizat proiectul de lege şi celelalte documente conexe în şedinţa din 3 noiembrie 2010. 

La lucrările Comisiei juridice, de disciplină şi imunităţi au participat, din totalul de 27 de membri, un numar de 17 deputaţi, iar la lucrările Comisiei pentru industrii şi servicii au participat, din totalul de 26 de membri, un numar de 26 de deputaţi.

La lucrările Comisiei juridice de disciplină şi imunităţi a participat, în calitate de invitat, din partea Ministerului Administraţiei şi Internelor, doamna Irina Alexe – secretar de stat.

La lucrările Comisie pentru industrii şi servicii au participat, în calitate de invitaţi, din partea Ministerului Administraţiei şi Internelor, doamna Irina Alexe – chestor, doamna Nina Badea – comisar şef, domnul Paul Toma – comisar şef, domnul Florin Catană – comisar şef şi domnul Constantin Nechifor – comisar şef.

În urma dezbaterii, membrii celor 2 Comisii au hotărât, cu unanimitate de voturi, în conformitate cu prevederile art.67 alin.(3) din Regulamentul Camerei Deputaţilor, ca modificarea art.23 să se introducă, sub formă de amendament, reformulat, în Raportul asupra proiectului de Lege privind aprobarea Ordonanţei de urgenţă a Guvernului nr.69/2007 pentru modificarea şi completarea Ordonanţei de urgenţă a Guvernului nr.195/2002 privind circulaţia pe drumurile publice, în curs de elaborare, şi, de asemenea, să propună plenului Camerei Deputaţilor respingerea proiectului de Lege pentru completarea art.23 din Ordonanţa de urgenţă a Guvernului nr.195/2002 privind circulaţia pe drumurile publice. 

În raport de obiectul şi conţinutul său, proiectul de lege  face parte din categoria legilor organice.

PREŞEDINTE ,                                         PREŞEDINTE,
Daniel Buda                                             Iulian Iancu

	SECRETAR,

Gabriel Andronache
	SECRETAR,

Mircea Marin


                                                                                                                                                                                     Consilier parlamentar Ioan Bivolaru 









               Şef cabinet, Monica Tudor
0

